Maar miskien net eers ŉ opmerking oor die merkwaardige “sameloop” van omstandighede van laasweek. In ŉ week met ŉ vakansiedag in die middel daarvan, besoek die Parlementêre Portefeuljekomitee die NWU Dinsdag, u ontbied die uitvoerende komitee van die Raad vir ŉ skrobbering Donderdag, u hou dieselfde dag ŉ mediakonferensie oor ŉ verslag wat u reeds maande gelede ontvang het en – die kersie op die koek – die nuwe visekanselier word Vrydag ingehuldig. Amper te goed om toevallig of waar te wees, nie waar nie? Ek meen die rewolusionêre term sal wees “stemming maak”?
Uit die media-aanhalings word dit duidelik dat u die sogenaamde Wessels-verslag as basis vir u aanvalle gebruik. U meld egter nie aan die media nie dat u op die versoek van die Raad onderneem het om dit nie bekend te maak nie, omdat die verslag moontlik lasterlike bewerings maak waarvoor die universiteit aanspreeklik gehou kan word indien dit gepubliseer word. U meld nie aan die media dat die verslag nie deur die Raad aanvaar is nie, vanweë ernstige gebreke daarin ten opsigte van metodologie en “hoor die ander kant”. U weet dat die verslag bevindings maak op grond van klagtes asof dit feite is, maar dat die persone wat aangeval word, nie geleentheid gegun is om hulle kant van die saak te stel nie.
U vergeet ook dat die NWU vir vyf agtereenvolgende jare die PriceWaterhouseCoopers prys ontvang het vir die bes korporatief-bestuurde universiteit in die land.
Die rede vir u aanvalle op die NWU is vir my duidelik. Dit irriteer u dat daar ŉ universiteit kan wees wat nie in die ANC-keurslyf van eensydige transformasie inglip nie, maar vir hulleself dink en die beste vir die land en al sy mense probeer doen. U sien ŉ nuwe visekanselier wat blykbaar ingrypende veranderings wil maak en u dink: “Kom ons steun hom”. Maar dan doen u dit deur die universiteit waarvan hy die hoof is en waarvoor hy reeds nege jaar gewerk het, saam met sy huidige en eertydse kollegas af te kraak. Dit spreek nie van integriteit nie.
Ongelukkig het die minister geen integriteit nie. Om te lieg en bedrieg is vir die minister en sy party so natuurlik so as om brood te eet. So moet nie veel verwag van die ANC en sy Afrikaner werff- bobbejane nie.